title: 2013/489/ES, Euratom: Padomes un Komisijas Lēmums ( 2013. gada 22. jūlijs ), ar kuru izveido nostāju, kas Eiropas Savienības un Eiropas Atomenerģijas kopienas vārdā jāieņem ES un Serbijas Stabilizācijas un asociācijas padomē par ES un Serbijas Stabilizācijas un asociācijas padomes lēmumu, ar kuru pieņem tās reglamentu

text:
               18.10.2013

               LV

               Eiropas Savienības Oficiālais Vēstnesis

               L 278/1

      PADOMES UN KOMISIJAS LĒMUMS

   (2013. gada 22. jūlijs),
   ar kuru izveido nostāju, kas Eiropas Savienības un Eiropas Atomenerģijas kopienas vārdā jāieņem ES un Serbijas Stabilizācijas un asociācijas padomē par ES un Serbijas Stabilizācijas un asociācijas padomes lēmumu, ar kuru pieņem tās reglamentu
   (2013/489/ES, Euratom)
   EIROPAS SAVIENĪBAS PADOME,
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 8. punktu un 218. panta 9. punktu,
   ņemot vērā Eiropas Atomenerģijas kopienas dibināšanas līgumu un jo īpaši tā 101. pantu,
   ņemot vērā Eiropas Komisijas priekšlikumu,
   ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,
   ņemot vērā Padomes un Komisijas Lēmumu 2013/490/ES, Euratom (2013. gada 22. jūlijs) par to, lai noslēgtu Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Serbijas Republiku, no otras puses (1), un jo īpaši minētā lēmuma 3. panta 1. punktu,
   tā kā:

               (1)

               Ar Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Serbijas Republiku, no otras puses (“nolīgums”), 119. pantu ir izveidota Stabilizācijas un asociācijas padome.

               (2)

               Nolīguma 120. pantā ir noteikts, ka Stabilizācijas un asociācijas padome pieņem savu reglamentu.

               (3)

               Nolīguma 122. pantā ir noteikts, ka Stabilizācijas un asociācijas padomei palīdz Stabilizācijas un asociācijas komiteja.

               (4)

               Nolīguma 122. pantā ir noteikts, ka Stabilizācijas un asociācijas padome savā reglamentā paredz Stabilizācijas un asociācijas komitejas pienākumus un ka Stabilizācijas un asociācijas padome var jebkuras savas pilnvaras deleģēt Stabilizācijas un asociācijas komitejai.

               (5)

               Nolīguma 124. pantā ir paredzēts, ka Stabilizācijas un asociācijas padome var nolemt izveidot citas īpašas komitejas vai struktūras, kas tai var palīdzēt veikt tās pienākumus. Tajā turklāt paredzēts, ka Stabilizācijas un asociācijas padome savā reglamentā nosaka šādu komiteju un struktūru sastāvu un pienākumus un to, kā tās darbojas.

               (6)

               Dialogam un sadarbībai starp sociālo partneru un citu pilsoniskās sabiedrības organizāciju, kā arī reģionālo un vietējo pašvaldību pārstāvjiem Eiropas Savienībā un Serbijā var būt milzīgs ieguldījums to attiecību veidošanā un Eiropas integrācijā.

               (7)

               Ir lietderīgi šādu sadarbību organizēt, izveidojot divas apvienotās padomdevējas komitejas,

         IR PIEŅĒMUŠAS ŠO LĒMUMU.
   Vienīgais pants
   Nostāja, kas Eiropas Savienības un Eiropas Atomenerģijas kopienas vārdā ir jāieņem ES Stabilizācijas un asociācijas padomē par ES un Serbijas Stabilizācijas un asociācijas padomes lēmumu, ar kuru pieņem tās reglamentu, pamatojas uz Stabilizācijas un asociācijas padomes lēmuma projektu, kas pievienots šim lēmumam.

      Briselē, 2013. gada 22. jūlijā

            Padomes vārdā –

            priekšsēdētāja

         C. ASHTON

            Komisijas un tās priekšsēdētāja vārdā –

            Komisijas locekle

         C. MALMSTRÖM

      (1)  Skatīt šā Oficiālā Vēstneša 14. lpp.

      PROJEKTS
      ES UN SERBIJAS STABILIZĀCIJAS UN ASOCIĀCIJAS PADOMES
      LĒMUMS Nr. 1
      (…),
      ar ko pieņem tās reglamentu
      STABILIZĀCIJAS UN ASOCIĀCIJAS PADOME,
      ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Serbijas Republiku (turpmāk “Serbija”), no otras puses (turpmāk “nolīgums”), un jo īpaši tā 119., 120., 122. un 124. pantu,
      tā kā nolīgums stājās spēkā …,
      IR PIEŅĒMUSI ŠĀDU LĒMUMU.
      1. pants
      Priekšsēdētājs
      Stabilizācijas un asociācijas padomes priekšsēdētājs uz 12 mēnešu termiņu pārmaiņus ir Eiropas Savienības Ārlietu padomes priekšsēdētājs, kas pārstāv Eiropas Savienību un tās dalībvalstis, un Eiropas Atomenerģijas kopienu, un Serbijas valdības pārstāvis. Pirmais termiņš sākas dienā, kad notiek pirmā Stabilizācijas un asociācijas padomes sanāksme, un beidzas 2013. gada 31. decembrī.
      2. pants
      Sanāksmes
      Stabilizācijas un asociācijas padomes sanāksmes notiek ministru līmenī reizi gadā. Ja Puses par to vienojas, tad pēc vienas vai otras Puses lūguma var sasaukt Stabilizācijas un asociācijas padomes īpašās sanāksmes. Ja vien Puses nevienojas par ko citu, Stabilizācijas un asociācijas padomes sanāksmes notiek vietā, kur parasti notiek Eiropas Savienības Padomes sanāksmes, un dienā, par ko abas Puses ir vienojušās. Stabilizācijas un asociācijas padomes sanāksmes pēc vienošanās ar priekšsēdētāju sasauc Stabilizācijas un asociācijas padomes sekretāri.
      3. pants
      Pārstāvība
      Stabilizācijas un asociācijas padomes locekļi var tikt pārstāvēti, ja viņi nevar piedalīties sanāksmē. Ja loceklis vēlas būt šādi pārstāvēts, viņš paziņo priekšsēdētājam sava pārstāvja uzvārdu pirms sanāksmes, kurā viņam jābūt pārstāvētam. Stabilizācijas un asociācijas padomes locekļa pārstāvis īsteno visas attiecīgā locekļa tiesības.
      4. pants
      Delegācijas
      Stabilizācijas un asociācijas padomes locekļus var pavadīt amatpersonas. Priekšsēdētājam pirms katras sanāksmes paziņo paredzamo katras puses delegācijas sastāvu. Eiropas Investīciju bankas pārstāvis piedalās Stabilizācijas un asociācijas padomes sanāksmēs kā novērotājs, ja darba kārtībā ir jautājumi, kas attiecas uz banku. Stabilizācijas un asociācijas padome var uzaicināt personas, kas nav padomes locekļi, piedalīties tās sanāksmēs, lai sniegtu informāciju par konkrētiem jautājumiem.
      5. pants
      Sekretariāts
      Eiropas Savienības Padomes Ģenerālsekretariāta amatpersona un amatpersona no Serbijas pārstāvniecības Eiropas Savienībā kopīgi veic Stabilizācijas un asociācijas padomes sekretāru pienākumus.
      6. pants
      Sarakste
      Stabilizācijas un asociācijas padomei adresētus sūtījumus sūta Stabilizācijas un asociācijas padomes priekšsēdētājam uz Eiropas Savienības Padomes Ģenerālsekretariāta adresi.
      Abi sekretāri gādā par to, lai sūtījumi tiktu nogādāti Stabilizācijas un asociācijas padomes priekšsēdētājam un vajadzības gadījumā izsūtīti pārējiem Stabilizācijas un asociācijas padomes locekļiem. Šādi pārsūtīto saraksti nosūta Komisijas Ģenerālsekretariātam, dalībvalstu pastāvīgajām pārstāvniecībām un Serbijas pārstāvniecībai Eiropas Savienībā.
      Stabilizācijas un asociācijas padomes priekšsēdētāja paziņojumus abi sekretāri nosūta adresātiem un vajadzības gadījumā pārējiem Stabilizācijas un asociācijas padomes locekļiem, kā norādīts šā panta otrajā daļā.
      7. pants
      Atklātums
      Ja vien netiek izlemts citādi, Stabilizācijas un asociācijas padomes sanāksmes nav atklātas.
      8. pants
      Sanāksmju darba kārtība
      1.   Priekšsēdētājs sagatavo provizorisku darba kārtību katrai sanāksmei. Stabilizācijas un asociācijas padomes sekretāri to nosūta 6. pantā minētajiem adresātiem ne vēlāk kā 15 dienas pirms sanāksmes sākuma. Darba kārtības projektā iekļauj jautājumus, attiecībā uz kuriem priekšsēdētājs ir saņēmis pieprasījumu par iekļaušanu attiecīgajā darba kārtībā ne vēlāk kā 21 dienu pirms sanāksmes sākuma, tomēr jautājumus iekļauj darba kārtības projektā vienīgi tad, ja apliecinošie dokumenti nosūtīti sekretāriem ne vēlāk kā darba kārtības nosūtīšanas dienā. Darba kārtību Stabilizācijas un asociācijas padome pieņem katras sanāksmes sākumā. Provizoriskajā darba kārtībā neesošu jautājumu var tajā iekļaut, ja abas puses par to vienojas.
      2.   Pēc vienošanās ar abām pusēm priekšsēdētājs var saīsināt 1. punktā norādītos termiņus, lai ņemtu vērā vajadzības kādā konkrētā gadījumā.
      9. pants
      Protokols
      Abi sekretāri sagatavo katras sanāksmes protokola projektu. Protokolā par katru darba kārtības jautājumu parasti norāda:

                  —

                  dokumentus, kas iesniegti Stabilizācijas un asociācijas padomei,

                  —

                  paziņojumus, kuru iekļaušanu protokolā prasījis kāds Stabilizācijas un asociācijas padomes loceklis,

                  —

                  pieņemtos lēmumus un sniegtos ieteikumus, paziņojumus, par kuriem panākta vienošanās, un pieņemtos secinājumus.

            Protokola projektu iesniedz Stabilizācijas un asociācijas padomei apstiprināšanai. Ja tas ir apstiprināts, protokolu paraksta priekšsēdētājs un abi sekretāri. Protokolu nodod glabāšanai arhīvos Eiropas Savienības Padomes Ģenerālsekretariātā, kas darbojas kā Stabilizācijas un asociācijas padomes dokumentu depozitārs. Visiem 6. pantā minētajiem adresātiem nosūta apliecinātas kopijas.
      10. pants
      Lēmumi un ieteikumi
      1.   Stabilizācijas un asociācijas padome pieņem lēmumus un sniedz ieteikumus, Pusēm savstarpēji vienojoties. Ja abas Puses par to vienojas, tad Stabilizācijas un asociācijas padome var pieņemt lēmumus vai sniegt ieteikumus, izmantojot rakstisku procedūru.
      2.   Stabilizācijas un asociācijas padomes lēmumu un ieteikumu, kā tie definēti Stabilizācijas un asociācijas nolīguma 121. pantā, nosaukumā attiecīgi ir vārds “Lēmums” vai “Ieteikums”, kam seko kārtas numurs, pieņemšanas datums un priekšmeta apraksts. Stabilizācijas un asociācijas padomes lēmumus un ieteikumus paraksta priekšsēdētājs, un to autentiskumu apstiprina abi sekretāri. Lēmumus un ieteikumus izsūta visiem 6. pantā minētajiem adresātiem. Katra no Pusēm var lemt par Stabilizācijas un asociācijas padomes lēmumu un ieteikumu publicēšanu savā attiecīgajā oficiālajā izdevumā.
      11. pants
      Valodas
      Stabilizācijas un asociācijas padomes oficiālās valodas ir abu Pušu oficiālās valodas. Ja vien netiek nolemts citādi, Stabilizācijas un asociācijas padome savās apspriedēs pamatojas uz dokumentiem, kas sagatavoti minētajās valodās.
      12. pants
      Izdevumi
      Eiropas Savienība un Serbija katra sedz izdevumus, kuri sakarā ar to dalību Stabilizācijas un asociācijas padomes sanāksmēs rodas gan attiecībā uz darbiniekiem, ceļu un uzturēšanos, gan attiecībā uz pasta un telekomunikāciju pakalpojumiem. Izdevumus, kas saistīti ar mutisko tulkošanu sanāksmēs, dokumentu tulkošanu un pavairošanu, sedz Eiropas Savienība, izņemot izdevumus, kas saistīti ar mutisko tulkošanu vai dokumentu tulkošanu serbu valodā vai no tās; šos izdevumus sedz Serbija. Pārējos izdevumus, kas saistīti ar sanāksmju organizēšanu, sedz tā puse, kur notiek sanāksmes.
      13. pants
      Stabilizācijas un asociācijas komiteja
      1.   Ar šo tiek izveidota Stabilizācijas un asociācijas komiteja, kas palīdz Stabilizācijas un asociācijas padomei tās pienākumu veikšanā. Tajā ietilpst Eiropas Savienības Padomes un Eiropas Komisijas pārstāvji, no vienas puses, un Serbijas valdības pārstāvji, no otras puses, parasti vecāko civildienesta ierēdņu līmenī.
      2.   Stabilizācijas un asociācijas komiteja sagatavo Stabilizācijas un asociācijas padomes sanāksmes un apspriedes, vajadzības gadījumā izpilda Stabilizācijas un asociācijas padomes lēmumus, kā arī kopumā nodrošina asociācijas partnerattiecību nepārtrauktību un Stabilizācijas un asociācijas nolīguma pareizu darbību. Komiteja izskata visus jautājumus, ko tai iesniedz Stabilizācijas un asociācijas padome, kā arī visus citus jautājumus, kas ik dienas var rasties, īstenojot Stabilizācijas un asociācijas nolīgumu. Tā iesniedz priekšlikumus vai lēmumu vai ieteikumu projektus pieņemšanai Stabilizācijas un asociācijas padomē.
      3.   Gadījumos, kad Stabilizācijas un asociācijas nolīgums paredz pienākumu vai iespēju apspriesties, šādu apspriešanos var veikt Stabilizācijas un asociācijas komitejā. Apspriešanos var turpināt Stabilizācijas un asociācijas padomē, ja tam piekrīt abas Puses.
      4.   Stabilizācijas un asociācijas komitejas reglaments ir pievienots šim lēmumam.
      14. pants
      Apvienotā konsultatīvā komiteja, kuras sastāvā ir Eiropas Ekonomikas un sociālo lietu komitejas un Serbijas sociālo partneru un citu pilsoniskās sabiedrības organizāciju pārstāvji
      1.   Ar šo tiek izveidota Apvienotā konsultatīvā komiteja, kuras sastāvā ir Eiropas Ekonomikas un sociālo lietu komitejas un Serbijas sociālo partneru un citu pilsoniskās sabiedrības organizāciju pārstāvji, uzticot tai uzdevumu palīdzēt Stabilizācijas un asociācijas padomei, lai sekmētu dialogu un sadarbību starp sociālajiem partneriem un citām pilsoniskās sabiedrības organizācijām Eiropas Savienībā un Serbijā. Šāds dialogs un sadarbība ietver visus Eiropas Savienības un Serbijas attiecību nozīmīgos aspektus, ja tādi rodas saistībā ar Stabilizācijas un asociācijas nolīguma īstenošanu. Šāda dialoga un sadarbības mērķi jo īpaši ir:

                  a)

                  sagatavot Serbijas sociālos partnerus un citas pilsoniskās sabiedrības organizācijas darbībām saistībā ar nākotnes dalību Eiropas Savienībā;

                  b)

                  sagatavot Serbijas sociālos partnerus un citas pilsoniskās sabiedrības organizācijas dalībai Eiropas Ekonomikas un sociālo lietu komitejas darbā pēc Serbijas pievienošanās;

                  c)

                  apmainīties ar informāciju par savstarpēji interesējošiem jautājumiem, jo īpaši par atjauninātu situācijas raksturojumu par pievienošanās procesu, kā arī Serbijas sociālo partneru un citu pilsoniskās sabiedrības organizāciju sagatavošanu šim procesam;

                  d)

                  rosināt pieredzes apmaiņu un strukturētu dialogu starp a) Serbijas sociālajiem partneriem un citām pilsoniskās sabiedrības organizācijām un b) dalībvalstu sociālajiem partneriem un citām pilsoniskās sabiedrības organizācijām, tostarp izmantojot kontaktu veidošanu konkrētās jomās, kurās tieši kontakti un sadarbība var būt visefektīvākais veids konkrētu problēmu risināšanai;

                  e)

                  apspriest jebkurus citus būtiskus jautājumus pēc kādas puses ierosinājuma, ja tādi rodas saistībā ar Stabilizācijas un asociācijas nolīguma īstenošanu un pirmspievienošanās procesa stratēģiju.

            2.   Apvienotajā konsultatīvajā komitejā, kas minēta 1. punktā, ir deviņi Eiropas Ekonomikas un sociālo lietu komitejas pārstāvji un deviņi Serbijas sociālo partneru un citu pilsoniskās sabiedrības organizāciju pārstāvji. Apvienotā konsultatīvā komiteja var arī aicināt piedalīties novērotājus.
      3.   Apvienotā konsultatīvā komiteja, kas minēta 1. punktā, veic savus uzdevumus, balstoties uz Stabilizācijas un asociācijas padomes konsultācijām vai attiecībā uz dialoga veicināšanu starp ekonomiskajām un sociālajām aprindām – uz pašas iniciatīvu.
      4.   Dalībniekus izvēlas, lai nodrošinātu, ka Apvienotā konsultatīvā komiteja, kas minēta 1. punktā, pēc iespējas labāk atspoguļo dažādos sociālos partnerus un citas pilsoniskās sabiedrības organizācijas gan Eiropas Savienībā, gan Serbijā. Serbijas dalībnieku oficiālās nominācijas iesniedz Serbijas valdība, pamatojoties uz sociālo partneru un citu pilsoniskās sabiedrības organizāciju priekšlikumiem. Šie priekšlikumi ir balstīti uz iekļaujošām un pārredzamām atlases procedūrām sociālo partneru un citu pilsoniskās sabiedrības organizāciju starpā.
      5.   Apvienoto konsultatīvo komiteju, kas minēta 1. punktā, kopīgi vada Eiropas Ekonomikas un sociālo lietu komitejas dalībnieks un Serbijas sociālo partneru un citu pilsoniskās sabiedrības organizāciju pārstāvis.
      6.   Apvienotā konsultatīvā komiteja, kas minēta 1. punktā, pieņem savu reglamentu.
      7.   Eiropas Ekonomikas un sociālo lietu komiteja, no vienas puses, un Serbijas valdība, no otras puses, katra sedz izmaksas, kas tām rodas, to delegātiem piedaloties Apvienotās konsultatīvās komitejas un tās darba grupu sanāksmēs attiecībā uz personāla, ceļošanas un uzturēšanās izdevumiem.
      8.   Sīki izstrādātu kārtību attiecībā uz mutiskās un rakstiskās tulkošanas izmaksām izklāsta 1. punktā minētās Apvienotās konsultatīvās komitejas reglamentā. Citus izdevumus saistībā ar sanāksmju organizēšanu sedz sanāksmes rīkotāja puse.
      15. pants
      Apvienotā konsultatīvā komiteja, kuras sastāvā ir Eiropas Savienības Reģionu komitejas un Serbijas vietējo un reģionālo iestāžu pārstāvji
      1.   Ar šo tiek izveidota Apvienotā konsultatīvā komiteja, kuras sastāvā ir Eiropas Savienības Reģionu komitejas un Serbijas vietējo un reģionālo iestāžu pārstāvji, ar uzdevumu palīdzēt Stabilizācijas un asociācijas padomei, lai sekmētu dialogu un sadarbību starp vietējām un reģionālajām iestādēm Eiropas Savienībā un Serbijā. Šāda dialoga un sadarbības mērķi jo īpaši ir:

                  a)

                  sagatavot Serbijas vietējās un reģionālās iestādes darbībām saistībā ar nākotnes dalību Eiropas Savienībā;

                  b)

                  sagatavot Serbijas vietējās un reģionālās iestādes to līdzdalībai Reģionu komitejas darbā pēc Serbijas pievienošanās;

                  c)

                  veikt informācijas apmaiņu par savstarpēji interesējošiem aktuāliem jautājumiem, īpaši par jaunāko situāciju pievienošanās procesa saistībā un tajās politikas jomās, kurās Līgums paredz apspriešanos ar Reģionu komiteju, kā arī par Serbijas vietējo un reģionālo iestāžu sagatavošanos šīm politikas jomām;

                  d)

                  rosināt daudzpusēju strukturētu dialogu starp a) Serbijas vietējām un reģionālajām iestādēm un b) dalībvalstu vietējām un reģionālajām iestādēm, tostarp izmantojot kontaktu veidošanu konkrētās jomās, kurās tieši kontakti un sadarbība starp Serbijas vietējām un reģionālajām iestādēm un dalībvalstu vietējām un reģionālajām iestādēm var būt visefektīvākais veids konkrētu savstarpēji interesējošu jautājumu risināšanai;

                  e)

                  nodrošināt regulāru informācijas apmaiņu par starpreģionālo sadarbību starp Serbijas vietējām un reģionālajām iestādēm un dalībvalstu vietējām un reģionālajām iestādēm;

                  f)

                  veicināt informācijas un zināšanu apmaiņu, īpaši zinātības un metožu apmaiņu attiecībā uz vietējo un reģionālo attīstības plānu vai stratēģiju sagatavošanu un pirmspievienošanās un struktūrfondu lietderīgāku izmantošanu, starp i) Serbijas vietējām un reģionālajām iestādēm un ii) dalībvalstu vietējām un reģionālajām iestādēm tajās politikas jomās, kurās Līgums par Eiropas Savienības darbību paredz apspriešanos ar Reģionu komiteju;

                  g)

                  palīdzēt Serbijas vietējām un reģionālajām iestādēm, apmainoties ar informāciju par subsidiaritātes principa praktisko īstenošanu visos dzīves aspektos vietējā un reģionālā līmenī;

                  h)

                  apspriest jebkurus citus būtiskus jautājumus pēc kādas puses ierosinājuma, ja tādi rodas saistībā ar Stabilizācijas un asociācijas nolīguma īstenošanu un pirmspievienošanās stratēģiju.

            2.   Apvienotajā konsultatīvajā komitejā, kas minēta 1. punktā, ir septiņi Reģionu komitejas pārstāvji, no vienas puses, un septiņi Serbijas vietējo un reģionālo iestāžu vēlēti pārstāvji, no otras puses. Ieceļ tādu pašu skaitu dalībnieku aizstājējus.
      3.   Apvienotā konsultatīvā komiteja, kas minēta 1. punktā, veic savas darbības, balstoties uz Stabilizācijas un asociācijas padomes konsultācijām vai attiecībā uz dialoga veicināšanu starp vietējām un reģionālajām iestādēm – uz pašas iniciatīvu.
      4.   Apvienotā konsultatīvā komiteja, kas minēta 1. punktā, var sniegt ieteikumus Stabilizācijas un asociācijas padomei.
      5.   Dalībniekus izvēlas, lai nodrošinātu, ka Apvienotā konsultatīvā komiteja, kas minēta 1. punktā, atbilstoši atspoguļo dažādos vietējo un reģionālo iestāžu līmeņus gan Eiropas Savienībā, gan Serbijā. Serbijas dalībnieku oficiālās nominācijas iesniedz Serbijas valdība, pamatojoties uz Serbijas organizāciju, kas pārstāv vietējās un reģionālās iestādes, priekšlikumiem. Šie priekšlikumi ir balstīti uz iekļaujošām un pārredzamām atlases procedūrām to pārstāvju starpā, kuriem ir vietējo vai reģionālo iestāžu vēlētas iestādes mandāts.
      6.   Apvienotā konsultatīvā komiteja, kas minēta 1. punktā, pieņem savu reglamentu.
      7.   Apvienoto konsultatīvo komiteju, kas minēta 1. punktā, kopīgi vada Reģionu komitejas dalībnieks un Serbijas vietējo un reģionālo iestāžu pārstāvis.
      8.   Reģionu komiteja, no vienas puses, un Serbijas valdība, no otras puses, katra sedz izmaksas, kas tām rodas, to delegātiem un atbalsta personālam piedaloties 1. punktā minētās Apvienotās konsultatīvās komitejas sanāksmēs, jo īpaši attiecībā uz ceļošanas un uzturēšanās izdevumiem.
      9.   Sīki izstrādātu kārtību attiecībā uz mutiskās un rakstiskās tulkošanas izmaksām izklāsta 1. punktā minētās Apvienotās konsultatīvās komitejas reglamentā. Citus izdevumus saistībā ar sanāksmju organizēšanu sedz sanāksmes rīkotāja puse.

         [Vieta]

               Stabilizācijas un asociācijas padomes vārdā –

               priekšsēdētājs

         PIELIKUMS ES UN SERBIJAS STABILIZĀCIJAS UN ASOCIĀCIJAS PADOMES
         LĒMUMAM Nr. 1
         (…),
         Stabilizācijas un asociācijas komitejas reglaments
         1. pants
         Priekšsēdētājs
         Stabilizācijas un asociācijas komitejas priekšsēdētājs uz 12 mēnešu termiņu pārmaiņus ir Eiropas Komisijas pārstāvis, kas pārstāv Eiropas Savienību un tās dalībvalstis un Eiropas Atomenerģijas kopienu, un Serbijas valdības pārstāvis. Pirmais termiņš sākas dienā, kad notiek pirmā Stabilizācijas un asociācijas padomes sanāksme, un beidzas 2013. gada 31. decembrī.
         2. pants
         Sanāksmes
         Stabilizācijas un asociācijas komitejas sanāksmes notiek pēc vajadzības, abām Pusēm vienojoties. Stabilizācijas un asociācijas komitejas sanāksmes notiek laikā un vietā, par ko abas Puses ir vienojušās. Stabilizācijas un asociācijas komitejas sanāksmes sasauc priekšsēdētājs.
         3. pants
         Delegācijas
         Priekšsēdētājam pirms katras sanāksmes paziņo paredzamo katras puses delegācijas sastāvu.
         4. pants
         Sekretariāts
         Eiropas Komisijas amatpersona un Serbijas valdības amatpersona kopīgi veic Stabilizācijas un asociācijas komitejas sekretāru pienākumus. Visus šajā lēmumā paredzētos Stabilizācijas un asociācijas komitejas priekšsēdētāja paziņojumus vai viņam adresētos paziņojumus nosūta Stabilizācijas un asociācijas komitejas sekretāriem un Stabilizācijas un asociācijas padomes priekšsēdētājam un sekretāriem.
         5. pants
         Atklātums
         Ja vien netiek izlemts citādi, Stabilizācijas un asociācijas komitejas sanāksmes nav atklātas.
         6. pants
         Sanāksmju darba kārtība
         1.   Priekšsēdētājs sagatavo provizorisku darba kārtību katrai sanāksmei. Stabilizācijas un asociācijas komitejas sekretāri to nosūta 4. pantā minētajiem adresātiem ne vēlāk kā 15 dienas pirms sanāksmes sākuma. Darba kārtības projektā iekļauj jautājumus, attiecībā uz kuriem priekšsēdētājs ir saņēmis pieprasījumu par iekļaušanu attiecīgajā darba kārtībā ne vēlāk kā 21 dienu pirms sanāksmes sākuma, tomēr jautājumus iekļauj darba kārtības projektā vienīgi tad, ja apliecinošie dokumenti nosūtīti sekretāriem ne vēlāk kā darba kārtības nosūtīšanas dienā. Stabilizācijas un asociācijas komiteja var uzaicināt ekspertus piedalīties tās sanāksmēs, lai sniegtu informāciju par konkrētiem jautājumiem. Darba kārtību Stabilizācijas un asociācijas komiteja pieņem katras sanāksmes sākumā. Provizoriskajā darba kārtībā neesošu jautājumu var tajā iekļaut, ja abas puses par to vienojas.
         2.   Pēc vienošanās ar abām pusēm priekšsēdētājs var saīsināt 1. punktā norādītos termiņus, lai ņemtu vērā vajadzības kādā konkrētā gadījumā.
         7. pants
         Protokols
         Katrai sanāksmei sagatavo protokolu, un tā pamatā ir priekšsēdētāja apkopots pārskats par secinājumiem, ko izdarījusi Stabilizācijas un asociācijas komiteja. Pēc protokola apstiprināšanas Stabilizācijas un asociācijas komitejā to paraksta priekšsēdētājs un abi sekretāri, un abas Puses to saglabā. Visiem 4. pantā minētajiem adresātiem nosūta protokola kopijas.
         8. pants
         Lēmumi un ieteikumi
         Īpašos gadījumos, kad Stabilizācijas un asociācijas padome saskaņā ar Stabilizācijas un asociācijas nolīguma 122. pantu ir pilnvarojusi Stabilizācijas un asociācijas komiteju pieņemt lēmumus vai sniegt ieteikumus, minēto dokumentu nosaukumi ir attiecīgi “Lēmums” vai “Ieteikums”, kam seko kārtas numurs, pieņemšanas datums un priekšmeta apraksts. Lēmumus un ieteikumus pieņem, pusēm savstarpēji vienojoties. Ja abas Puses par to vienojas, tad Stabilizācijas un asociācijas komiteja var pieņemt lēmumus vai sniegt ieteikumus, izmantojot rakstisku procedūru. Stabilizācijas un asociācijas komitejas lēmumus un ieteikumus paraksta priekšsēdētājs, un to autentiskumu apstiprina abi sekretāri; tos izsūta visiem 4. pantā minētajiem adresātiem. Katra no pusēm var lemt par Stabilizācijas un asociācijas komitejas lēmumu un ieteikumu publicēšanu savā attiecīgajā oficiālajā izdevumā.
         9. pants
         Izdevumi
         Eiropas Savienība un Serbija katra sedz izdevumus, kuri sakarā ar to dalību Stabilizācijas un asociācijas komitejas sanāksmēs rodas gan attiecībā uz darbiniekiem, ceļu un uzturēšanos, gan attiecībā uz pasta un telekomunikāciju pakalpojumiem. Izdevumus, kas saistīti ar mutisko tulkošanu sanāksmēs, dokumentu tulkošanu un pavairošanu, sedz Eiropas Savienība, izņemot izdevumus, kas saistīti ar mutisko tulkošanu vai dokumentu tulkošanu serbu valodā vai no tās; šos izdevumus sedz Serbija. Pārējos izdevumus, kas saistīti ar sanāksmju organizēšanu, sedz tā puse, kur notiek sanāksmes.
         10. pants
         Apakškomitejas un īpašas grupas
         Stabilizācijas un asociācijas komiteja var izveidot apakškomitejas vai īpašas grupas darbam Stabilizācijas un asociācijas komitejas pakļautībā; tās atskaitās Stabilizācijas un asociācijas komitejai pēc katras savas sanāksmes. Stabilizācijas un asociācijas komiteja var pieņemt lēmumu likvidēt kādu no esošajām apakškomitejām vai grupām, pieņemt vai grozīt to darba uzdevumus vai izveidot vēl citas apakškomitejas vai grupas, kas palīdzētu veikt tās pienākumus. Šīs apakškomitejas un darba grupas nav pilnvarotas pieņemt lēmumus.

      PIELIKUMS
      vienīgi Padomes informācijai

         PROJEKTS
         ES UN SERBIJAS STABILIZĀCIJAS UN ASOCIĀCIJAS KOMITEJAS
         LĒMUMS Nr. 1/2013
         (2013. gada ...),
         ar ko izveido apakškomitejas un īpašo grupu
         STABILIZĀCIJAS UN ASOCIĀCIJAS PADOME,
         ņemot vērā Stabilizācijas un asociācijas nolīgumu starp Eiropas Savienību un tās dalībvalstīm, no vienas puses, un Serbijas Republiku, no otras puses, jo īpaši tā 123. pantu,
         ņemot vērā tās reglamentu un jo īpaši tā 10. pantu,
         IR PIEŅĒMUSI ŠĀDU LĒMUMU.
         Vienīgais pants
         Ar šo tiek izveidotas I pielikumā uzskaitītās apakškomitejas un īpašo grupu. To darba uzdevumi ir izklāstīti II pielikumā.

            ..., 2013. gada [diena, mēnesis]

                  Stabilizācijas un asociācijas komitejas vārdā –

                  priekšsēdētājs

         I PIELIKUMS

            ES UN SERBIJAS STABILIZĀCIJAS UN ASOCIĀCIJAS NOLĪGUMS

            Daudznozaru apakškomiteju struktūra

                     Sadaļa

                     Jautājumi

                     SAN pants

                                 1.

                                 Tirdzniecība, rūpniecība, muita un nodokļu politika

                     Preču brīva aprite

                     18. pants

                     Rūpniecības ražojumi

                     19.–23. pants

                     Komerciāli jautājumi

                     34.–48. pants

                     Standartizācija, metroloģija, akreditācija, sertifikācija, atbilstības novērtēšana un tirgus uzraudzība

                     77. pants

                     Sadarbība rūpniecībā

                     94. pants

                     MVU

                     95. pants

                     Tūrisms

                     96. pants

                     Muita

                     99. pants

                     Nodokļi

                     100. pants

                     Izcelsmes noteikumi

                     3. protokols

                     Administratīvā palīdzība muitas lietās

                     6. protokols

                                 2.

                                 Lauksaimniecība un zivsaimniecība

                     Lauksaimniecības produkti sensu lato

                     24. pants, 26. panta 1. un 4. punkts, 27. panta 1. punkts, 31., 32. un 35. pants

                     Lauksaimniecības produkti sensu stricto

                     26. panta 2. un 3. punkts un 27. panta 2. punkts

                     Zivsaimniecības produkti

                     29. un 30. pants

                     Pārstrādāti lauksaimniecības produkti

                     25. pants, 1. protokols

                     Vīns

                     28. pants un 2. protokols

                     Lauksaimniecības produktu un zivsaimniecības produktu un pārtikas produktu, izņemot vīna un stipro alkoholisko dzērienu, ģeogrāfiskās izcelsmes norāžu aizsardzība

                     33. pants

                     Lauksaimniecība un agrorūpnieciskā nozare, veterinārie un fitosanitārie jautājumi

                     97. pants

                     Sadarbība zivsaimniecības jomā

                     98. pants

                     Pārtikas nekaitīgums

                                 3.

                                 Iekšējais tirgus un konkurence

                     Tiesības veikt uzņēmējdarbību

                     52.–58. pants

                     Pakalpojumu sniegšana

                     59.–61. pants

                     Citi jautājumi, kas attiecas uz SAN V sadaļu

                     65.–71. pants

                     Tiesību aktu tuvināšana un tiesību aizsardzība

                     72. pants

                     Konkurence

                     73.–74. pants, 5. protokols

                     Intelektuālais, rūpnieciskais un komerciālais īpašums

                     75. pants

                     Publiskie iepirkumi

                     76. pants

                     Banku darbība, apdrošināšana un citi finanšu pakalpojumi

                     91. pants

                     Patērētāju tiesību aizsardzība

                     78. pants

                     Sabiedrības veselība

                                 4.

                                 Saimnieciskie un finansiālie jautājumi un statistika

                     Kapitāla plūsma un maksājumi

                     62.–64. pants

                     Ekonomikas politika

                     89. pants

                     Sadarbība statistikas jomā

                     90. pants

                     Ieguldījumu veicināšana un aizsardzība

                     93. pants

                     Finansiālā sadarbība

                     115.–118. pants

                     Revīzija un finanšu kontrole

                     92. pants

                                 5.

                                 Tieslietas, brīvība un drošība

                     Tiesu iestādes un pamattiesības

                     Policijas un tiesu iestāžu sadarbība

                     Tiesiskums

                     80. pants

                     Datu aizsardzība

                     81. pants

                     Vīzas, robežkontrole, patvērums un migrācija

                     82. pants

                     Nelikumīga ieceļošana un atpakaļuzņemšana

                     83. pants

                     Nelikumīgi iegūtu līdzekļu legalizēšana

                     84. pants

                     Narkotiku apkarošana

                     85. pants

                     Pretterorisma pasākumi

                     87. pants

                     Noziedzība un citas nelikumīgas darbības

                     86. pants

                                 6.

                                 Pētniecība un inovācija, informācijas sabiedrība un sociālā politika

                     Darba ņēmēju pārvietošanās

                     49.-51. pants

                     Darba apstākļi un iespēju vienlīdzība

                     79. pants

                     Sadarbība sociālajā jomā

                     101. pants

                     Izglītība un mācības

                     102. pants

                     Sadarbība kultūrā

                     103. pants

                     Informācija un saziņa

                     107. pants

                     Sadarbība audiovizuālajā jomā

                     104. pants

                     Elektronisko sakaru tīkli un elektronisko sakaru pakalpojumi

                     106. pants

                     Informācijas sabiedrība

                     105. pants

                     Pētniecība un inovācija

                     112. pants

                                 7.

                                 Transports, enerģētika, vide, klimata pasākumi un reģionālā attīstība

                            (1)

                     Transports

                     52., 55., 61. un 108. pants un 4. protokols

                     Enerģētika

                     109. pants

                     Kodoldrošība

                     110. pants

                     Vide

                     111. pants

                     Klimata pasākumi

                     109. un 111. pants

                     Reģionālā un vietējā attīstība

                     113. pants

            Īpašo grupu struktūra

                     Sadaļa

                     Jautājumi

                     SAN pants

                     Īpašā grupa valsts pārvaldes reformas jautājumos

                     Valsts pārvaldes reforma

                     VI sadaļas – Tiesību aktu tuvināšana, to ieviešana un konkurences noteikumi –72. pants un VII sadaļas – Tiesiskums, brīvība un drošība – 80. pants, 114. pants

         II PIELIKUMS

            ES UN SERBIJAS APAKŠKOMITEJU UN ĪPAŠO GRUPU KOMPETENCE

            Sastāvs un priekšsēdētājs

         Apakškomiteju un īpašās grupas valsts pārvaldes reformas jautājumos (VPR īpašā grupa) sastāvā ir Eiropas Komisijas pārstāvji un Serbijas valdības pārstāvji. Tās kopīgi vada abas Puses. Dalībvalstis informē un aicina uz apakškomiteju un VPR īpašās grupas sanāksmēm.

            Sekretariāts

         Par katras apakškomitejas un VPR īpašās grupas sekretāriem kopīgi darbojas Eiropas Komisijas ierēdnis un Serbijas valdības ierēdnis.
         Visi paziņojumi, kas attiecas uz apakškomitejām, nododami attiecīgās apakškomitejas un VPR īpašās grupas sekretāriem.

            Sanāksmes

         Apakškomitejas un VPR īpašā grupa sanāk tad, kad to prasa apstākļi, abām pusēm par to vienojoties. Katra apakškomitejas un VPR īpašās grupas sanāksme notiek tādā laikā un vietā, par ko abas puses vienojas.
         Ja abas puses piekrīt, apakškomitejas un VPR īpašā grupa var uzaicināt uz savām sanāksmēm ekspertus, lai tie sniegtu konkrētu informāciju, ko tiem lūdz.

            Jomas

         Apakškomitejas pārrunā jautājumus, kas saistīti ar SAN jomām, kuras uzskaitītas daudznozaru apakškomiteju struktūrā. Visās jomās novērtē panākumus, kas gūti attiecībā uz saskaņošanu ar Eiropas Savienības tiesību aktiem, to īstenošanu un izpildi, kā arī būtiskiem jautājumiem saistībā ar attiecīgo IPA projektu plānošanu un īstenošanu. Apakškomitejas izskata visas problēmas, kas varētu rasties to attiecīgajās nozarēs, un iesaka iespējamos risinājumus.
         Apakškomitejas arī izmantojamas kā forums, kur tālāk precizēt acquis communautaire un pārskatīt Serbijas paveikto acquis ievērošanā atbilstīgi SAN uzņemtajām saistībām.
         VPR īpašā grupa apspriež ar valsts pārvaldes reformu saistītos jautājumus un ierosina iespējamos veicamos pasākumus.

            Protokols

         Katrai sanāksmei sastāda protokolu un pēc sanāksmes to saskaņo. Protokola kopiju apakškomitejas vai VPR īpašās grupas sekretārs nosūta Stabilizācijas un asociācijas komitejas sekretāram.

            Atklātums

         Ja vien netiek izlemts citādi, apakškomiteju un VPR īpašās grupas sanāksmes nav atklātas.

         (1)  SAN 4. protokola izpildes vajadzībām šī apakškomiteja darbojas kā īpašā apakškomiteja, kas minēta šā protokola 21. pantā.


title: 2010/274/CFSP: Padomes Lēmums 2010/274/KĀDP (2010. gada 12. maijs), ar ko groza un pagarina Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (EU BAM Rafah)

text:
               13.5.2010

               LV

               Eiropas Savienības Oficiālais Vēstnesis

               L 119/22

         PADOMES LĒMUMS 2010/274/KĀDP
   (2010. gada 12. maijs),
   ar ko groza un pagarina Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (EU BAM Rafah)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 43. panta 2. punktu,
   tā kā:

               (1)

               Padome 2005. gada 25. novembrī pieņēma Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (EU BAM Rafah) (1).

               (2)

               Padome 2008. gada 10. novembrī pieņēma Vienoto rīcību 2008/862/KĀDP (2), ar ko groza Vienoto rīcību 2005/889/KĀDP un pagarina to līdz 2009. gada 24. novembrim.

               (3)

               Padome 2009. gada 20. novembrī pieņēma Vienoto rīcību 2009/854/KĀDP (3), ar ko groza Vienoto rīcību 2005/889/KĀDP un pagarina to līdz 2010. gada 24. maijam.

               (4)

                  EU BAM Rafah pašreizējās pilnvaras būtu vēlreiz jāpagarina līdz 2011. gada 24. maijam.

               (5)

               Ir jānosaka finanšu atsauces summa, kas paredzēta, lai segtu ar EU BAM Rafah saistītos izdevumus laikposmā no 2010. gada 25. maija līdz 2011. gada 24. maijam,

         IR PIEŅĒMUSI ŠO LĒMUMU.
   1. pants
   Ar šo Vienoto rīcību 2005/889/KĀDP groza šādi:

               1)

               vienotās rīcības 2. panta pirmo daļu aizstāj ar šādu daļu:
               “EU BAM Rafah mērķis ir nodrošināt trešās puses klātbūtni Rafas robežšķērsošanas vietā, lai ar Savienības iestāžu centienu palīdzību atbalstītu Rafas robežšķērsošanas vietas atvēršanu un palielinātu uzticēšanos starp Izraēlas valdību un Palestīniešu pašpārvaldi.”;

               2)

               vienotās rīcības 4.a panta 2. punktu aizstāj ar šādu punktu:
               “2.   Civilais operācijas komandieris, kas ir Politikas un drošības komitejas (PDK) politiskā kontrolē un stratēģiskā vadībā un darbojas Savienības Augstā pārstāvja ārlietās un drošības politikas jautājumos (AP) vispārējā pakļautībā, stratēģiskā līmenī īsteno EU BAM Rafah vadību un kontroli.”;

               3)

               svītro 5. panta 1. punktu un attiecīgi maina turpmāko punktu numerāciju,

               4)

               vienotās rīcības 8. panta 1. punktu aizstāj ar šādu punktu:
               “1.   Vajadzības gadījumā EU BAM Rafah personāla statusu, attiecīgā gadījumā ietverot privilēģijas, imunitāti un turpmākās garantijas, kas vajadzīgas EU BAM Rafah misijas veikšanai un stabilai darbībai, reglamentē nolīgumi, ko noslēdz saskaņā ar procedūru, kura izklāstīta Līguma par Eiropas Savienības darbību 218. pantā.”;

               5)

               vienotās rīcības 9. panta 3. un 4. punktu aizstāj ar šādiem punktiem:
               “3.   Civilais operācijas komandieris, kas ir PDK politiskā kontrolē un rīkojas saskaņā ar tās stratēģiskām norādēm, un darbojas AP vispārējā vadībā, stratēģiskā līmenī ir EU BAM Rafah komandieris, un šajā statusā dod norādījumus misijas vadītājam, kā arī sniedz viņam padomus un tehnisku atbalstu.
               4.   Civilais operācijas komandieris ar AP starpniecību sniedz ziņojumus Padomei;”.

               6)

               vienotās rīcības 10. panta 1. punktu aizstāj ar šādu punktu:
               “1.   Padomes atbildībā PDK veic misijas politisko kontroli un stratēģisko vadību. Ar šo Padome pilnvaro PDK pieņemt attiecīgos lēmumus saskaņā ar Līguma 38. pantu. Šajā pilnvarojumā ietver pilnvaras pēc AP priekšlikuma iecelt amatā misijas vadītāju un tiesības grozīt OPLAN. Tas nozīmē arī to, ka tai ir pilnvaras pieņemt turpmākus lēmumus par misijas vadītāja iecelšanu amatā. Padomes pilnvarās paliek pieņemt lēmumu par misijas mērķiem un tās pabeigšanu.”;

               7)

               vienotās rīcības 11. panta 4. punktu aizstāj ar šādu punktu:
               “4.   Sīki izstrādātus noteikumus par trešo valstu dalību iekļauj nolīgumā, ko noslēdz saskaņā ar Līguma par Eiropas Savienības darbību 218. pantā noteiktajām procedūrām. Ja ES un trešā valsts ir noslēgušas nolīgumu, kurā paredzēta kārtība attiecīgās trešās valsts dalībai ES krīzes pārvarēšanas operācijās, šāda nolīguma noteikumus piemēro saistībā ar EU BAM Rafah.”;

               8)

               vienotās rīcības 13. panta 1. punktu aizstāj ar šādu punktu:
               “1.   Finanšu atsauces summa ar misiju saistīto izdevumu segšanai laikposmā no 2010. gada 25. maija līdz 2011. gada 24. maijam ir EUR 1 950 000.”;

               9)

               vienotās rīcības 14. panta 1. punktu aizstāj ar šādu punktu:
               “1.   Padome un Komisija, katra saskaņā ar savām atbilstīgajām pilnvarām, nodrošina saskaņotību starp šīs vienotās rīcības īstenošanu un Savienības ārējo darbību saskaņā ar Līguma 21. panta 3. punktu. Padome un Komisija sadarbojas, lai sasniegtu šo mērķi.”;

               10)

               vienotās rīcības 15. pantu aizstāj ar šādu pantu:
               “15. pants
               Klasificētas informācijas nodošana
               1.   Saskaņā ar Padomes Drošības reglamentu AP ir pilnvarots vajadzības gadījumā un saskaņā ar misijas operatīvām vajadzībām nodot ar šo vienoto rīcību saistītām trešām valstīm ES klasificēto informāciju un misijai sagatavotos dokumentus ar slepenības pakāpi, kas nepārsniedz “RESTREINT UE”.
               2.   Ja rodas konkrēta un tūlītēja operatīva vajadzība, AP saskaņā ar Padomes Drošības reglamentu ir pilnvarots arī vietējām iestādēm nodot līdz līmenim “RESTREINT UE” klasificētu ES informāciju un misijas vajadzībām izstrādātus dokumentus. Visos citos gadījumos šādu informāciju un dokumentus vietējām iestādēm nodod saskaņā ar procedūrām, kas atbilst līmenim, kādā tās sadarbojas ar ES.
               3.   AP ir pilnvarots ar šo vienoto rīcību saistītajām trešām valstīm un vietējām iestādēm nodot ES neklasificētus dokumentus, kas ir saistīti ar Padomes apspriedēm par misiju, uz ko attiecas dienesta noslēpuma ievērošanas pienākums atbilstīgi Padomes Reglamenta 6. panta 1. punktam (4).

               11)

               vienotās rīcības 16. panta otro daļu aizstāj ar šādu daļu:
               “Tā zaudē spēku 2011. gada 24. maijā.”;

               12)

               vienotās rīcības 17. pantu aizstāj ar šādu pantu:
               “17. pants
               Pārskatīšana
               Šo vienoto rīcību pārskata, vēlākais, 2011. gada 15. aprīlī.”;

               13)

               svītro 18. panta trešo daļu.

         2. pants
   Šis lēmums stājas spēkā tā pieņemšanas dienā.

      Briselē, 2010. gada 12. maijā

            Padomes vārdā –

            priekšsēdētājs

         M. Á. MORATINOS

      (1)  OV L 327, 14.12.2005., 28. lpp.

      (2)  OV L 306, 15.11.2008., 98. lpp.

      (3)  OV L 312, 27.11.2009., 73. lpp.

      (4)  Padomes Lēmums 2009/937/ES (2009. gada 1. decembris), ar ko pieņem Padomes reglamentu (OV L 325, 11.12.2009., 35. lpp.).”;


title: Padomes Lēmums (KĀDP) 2015/876 (2015. gada 5. jūnijs), ar kuru groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā

text:
               6.6.2015

               LV

               Eiropas Savienības Oficiālais Vēstnesis

               L 142/30

         PADOMES LĒMUMS (KĀDP) 2015/876
   (2015. gada 5. jūnijs),
   ar kuru groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2014. gada 5. martā pieņēma Lēmumu 2014/119/KĀDP (1).

               (2)

               Padome 2015. gada 5. martā pieņēma Lēmumu (KĀDP) 2015/364 (2), kurā paredzēts, ka Lēmumā 2014/119/KĀDP izklāstītie ierobežojošie pasākumi attiecībā uz četrpadsmit personām jāpiemēro līdz 2016. gada 6. martam un attiecībā uz četrām personām – līdz 2015. gada 6. jūnijam.

               (3)

               Attiecībā uz vienu no minētajām četrām personām ierobežojošo pasākumu piemērošana būtu jāpagarina līdz 2015. gada 6. oktobrim, kā arī būtu jāatjaunina pamatojums iekļaušanai sarakstā attiecībā uz minēto personu.

               (4)

               Attiecībā uz divām no minētajām četrām personām ierobežojošo pasākumu piemērošana būtu jāpagarina līdz 2016. gada 6. martam, kā arī būtu jāatjaunina pamatojums iekļaušanai sarakstā attiecībā uz minētajām personām.

               (5)

               Tāpēc būtu attiecīgi jāgroza Lēmums 2014/119/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2014/119/KĀDP 5. pantu aizstāj ar šādu:

      “5. pants
      Šis lēmums stājas spēkā dienā, kad to publicē Eiropas Savienības Oficiālajā Vēstnesī.
      Šo lēmumu piemēro līdz 2016. gada 6. martam. Lēmuma 1. pantā minētos pasākumus attiecībā uz pielikuma ierakstu Nr. 10 piemēro līdz 2015. gada 6. oktobrim.
      Šo lēmumu pastāvīgi pārskata. To atjauno vai atbilstīgi groza, ja Padome uzskata, ka tā mērķi nav sasniegti.”

   2. pants
   Lēmuma 2014/119/KĀDP pielikumu groza tā, kā norādīts šā lēmuma pielikumā.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2015. gada 5. jūnijā

            Padomes vārdā –

            priekšsēdētājs

         E. RINKĒVIČS

      (1)  Padomes Lēmums 2014/119/KĀDP (2014. gada 5. marts) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV L 66, 6.3.2014., 26. lpp.).

      (2)  Padomes Lēmums (KĀDP) 2015/364 (2015. gada 5. marts), ar kuru groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV L 62, 6.3.2015., 25. lpp.).

      PIELIKUMS

                  1.

                  Svītro ierakstu attiecībā uz šādu Lēmuma 2014/119/KĀDP pielikumā minēto personu:

                              8.

                                 Viktor Viktorovych Yanukovych (bijušā prezidenta dēls)

                  2.

                  Ierakstus attiecībā uz šādām Lēmuma 2014/119/KĀDP pielikumā minētajām personām aizstāj ar šādiem:

                              4.

                              Olena Leonidivna Lukash (Олена Леонідівна Лукаш), Elena Leonidovna Lukash (Елена Леонидовна Лукаш)

                              Dzimusi: 12.11.1976. Rîbnița (Moldova), bijusī tieslietu ministre

                              Persona, saistībā ar kuru Ukrainas iestādes veic izmeklēšanu par iesaistīšanos nelikumīgā publisko līdzekļu piesavināšanā.

                              6.3.2014.

                              10.

                              Serhii Petrovych Kliuiev (Сергій Петрович Клюєв), Serhiy Petrovych Klyuyev

                              Dzimis: 19.8.1969., Doņeckā, Andrii Kliuiev kunga brālis, uzņēmējs

                              Persona, saistībā ar kuru Ukrainas iestādes veic izmeklēšanu par iesaistīšanos nelikumīgā publisko līdzekļu piesavināšanā. Persona, kas saistīta ar sarakstā iekļautu personu (Andrii Petrovych Kliuiev), pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos.

                              6.3.2014.

                              13.

                              Dmytro Volodymyrovych Tabachnyk (Дмитро Володимирович Табачник)

                              Dzimis: 28.11.1963., Kijevā, bijušais izglītības un zinātnes ministrs

                              Persona, saistībā ar kuru Ukrainas iestādes veic izmeklēšanu par iesaistīšanos nelikumīgā publisko līdzekļu piesavināšanā.

                              6.3.2014.


title: Padomes lēmums (2001. gads 9. aprīlis), ar ko īsteno Kopējo nostāju 1999/533/KĀDP attiecībā uz Eiropas Savienības ieguldījumu Vispārējo kodolizmēģinājumu aizlieguma līguma (CTBT) ātrākas spēkā stāšanās veicināšanā

text:
Svarīgs juridisks paziņojums

|

32001D0286

Oficiālais Vēstnesis L 099 , 10/04/2001 Lpp. 0003 - 0003

		Padomes Lēmums(2001. gads 9. aprīlis),ar ko īsteno Kopējo nostāju 1999/533/KĀDP attiecībā uz Eiropas Savienības ieguldījumu Vispārējo kodolizmēģinājumu aizlieguma līguma (CTBT) ātrākas spēkā stāšanās veicināšanā(2001/286/KĀDP)EIROPAS SAVIENĪBAS PADOME,ņemot vērā Līgumu par Eiropas Savienību un jo īpaši tā 23. panta 2. punktu,ņemot vērā Padomes 1999. gada 29. jūlija Kopējo nostāju 1999/533/KĀDP attiecībā uz Eiropas Savienības ieguldījumu Vispārējo kodolizmēģinājumu aizlieguma līguma (CTBT) ātrākas spēkā stāšanās veicināšanā [1] un jo īpaši tās 1. un 4. pantu,tā kā:(1) Atbilstīgi Kopējās nostājas 1999/533/KĀDP 4. pantam Eiropas Savienība uzņēmās iedrošināt visas valstis, kas vēl nav to izdarījušas, tūlīt parakstīt un ratificēt CTBT, jo īpaši tās valstis 44 valstu sarakstā, kuru ratifikācija ir vajadzīga, lai CTBT stātos spēkā.(2) Ir lietderīgi veicināt veiksmīgu otrās tās konferences rezultātu, kura, ievērojot CTBT XIV pantu, notiks Ņujorkā 2001. gada 25. līdz 27. septembrī un kuras mērķis ir paātrināt CTBT ratifikācijas procesu, lai veicinātu ātrāku CTBT stāšanos spēkā,IR PIEŅĒMUSI ŠO LĒMUMU.1. pantsSaskaņā ar Kopējās nostājas 1999/533/KĀDP 4. pantā minēto palīdzību attiecībā uz ātrāku CTBT stāšanos spēkā Eiropas Savienība iedrošina visas valstis tūlīt parakstīt un ratificēt CTBT.Šim nolūkam Eiropas Savienība iedrošina:a) pirmkārt, tās valstis 44 valstu sarakstā, no kuru puses parakstīšana un ratifikācija ir vajadzīga, lai CTBT stātos spēkā;b) tās valstis, kuras ir parakstījušas CTBT, bet nav ratificējušas to, jo īpaši valstis, kuras uzņems Starptautiskās uzraudzības sistēmas (IMS) stacijas;c) tās valstis, kuras vēl nav parakstījušas CTBT, jo īpaši valstis, kuras uzņems IMS stacijas.2. pantsEiropas Savienība atbalsta konferences sasaukšanu politiskā līmenī.3. pantsLai paātrinātu ratifikācijas procesu un veicinātu ātrāku CTBT stāšanos spēkā, Eiropas Savienība var sazināties ar reģionālām organizācijām (piemēram, Āfrikas Vienotības organizāciju (OAU), Āfrikas valstu organizāciju (OAS), Dienvidaustrumu Āzijas valstu apvienību (ASEAN)).4. pantsPrezidējošā valsts informē CTBT pagaidu tehnisko sekretariātu par 1. un 2. panta īstenošanu.5. pantsŠis lēmums stājas spēkā tā pieņemšanas dienā.6. pantsŠo lēmumu publicē Oficiālajā Vēstnesī.Luksemburgā, 2001. gada 9. aprīlīPadomes vārdā —priekšsēdētājaA. Lindh[1] OV L 204, 4.8.1999., 1. lpp.--------------------------------------------------


title: 2011/399/KĀDP: Politikas un drošības komitejas Lēmums Atalanta/3/2011 ( 2011. gada 5. jūlijs ), ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem ( Atalanta )

text:
               6.7.2011

               LV

               Eiropas Savienības Oficiālais Vēstnesis

               L 177/26

         POLITIKAS UN DROŠĪBAS KOMITEJAS LĒMUMS ATALANTA/3/2011
   (2011. gada 5. jūlijs),
   ar ko ieceļ ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (Atalanta)
   (2011/399/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (1) (Atalanta) un jo īpaši tās 6. pantu,
   tā kā:

               (1)

               Padome saskaņā ar Vienotās rīcības 2008/851/KĀDP 6. pantu ir pilnvarojusi Politikas un drošības komiteju (PDK) pieņemt lēmumus par ES spēku komandiera iecelšanu.

               (2)

               PDK 2011. gada 13. aprīlī pieņēma Lēmumu Atalanta/1/2011 (2), ar ko komodoru Alberto Manuel Silvestre CORREIA ieceļ par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.

               (3)

               ES operācijas komandieris ir ieteicis iecelt kontradmirāli Thomas JUGEL par jauno ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.

               (4)

               ES Militārā komiteja atbalsta minēto ieteikumu.

               (5)

               Saskaņā ar 5. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un ieviešanā,

         IR PIEŅĒMUSI ŠO LĒMUMU.
   1. pants
   Ar šo kontradmirālis Thomas JUGEL tiek iecelts par ES spēku komandieri Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem.
   2. pants
   Šis lēmums stājas spēkā 2011. gada 13. augustā.

      Briselē, 2011. gada 5. jūlijā

            Politikas un drošības komitejas vārdā –

            priekšsēdētājs

         O. SKOOG

      (1)  OV L 301, 12.11.2008., 33. lpp.

      (2)  OV L 100, 14.4.2011., 72. lpp.


title: 2014/561/ES: Eiropas Parlamenta Lēmums ( 2014. gada 3. aprīlis ) par Energoregulatoru sadarbības aģentūras 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/160

         EIROPAS PARLAMENTA LĒMUMS
   (2014. gada 3. aprīlis)
   par Energoregulatoru sadarbības aģentūras 2012. finanšu gada budžeta izpildes apstiprināšanu
   (2014/561/ES)
   EIROPAS PARLAMENTS,

               —

               ņemot vērā Energoregulatoru sadarbības aģentūras 2012. finanšu gada galīgos pārskatus,

               —

               ņemot vērā Revīzijas palātas ziņojumu par Energoregulatoru sadarbības aģentūras 2012. finanšu gada pārskatiem ar Aģentūras atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2009. gada 13. jūlija Regulu (EK) Nr. 713/2009, ar ko izveido Energoregulatoru sadarbības aģentūru (4), un jo īpaši tās 24. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0208/2014),

               1.

               sniedz Energoregulatoru sadarbības aģentūras direktoram apstiprinājumu par Aģentūras 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Energoregulatoru sadarbības aģentūras direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 1. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 211, 14.8.2009., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2009/931/EK: Eiropas Parlamenta un Padomes Lēmums ( 2009. gada 25. novembris ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību

text:
               11.12.2009

               LV

               Eiropas Savienības Oficiālais Vēstnesis

               L 325/1

      EIROPAS PARLAMENTA UN PADOMES LĒMUMS

   (2009. gada 25. novembris)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību
   (2009/931/EK)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Komisijas priekšlikumu,
   tā kā:

               (1)

               Eiropas Globalizācijas pielāgošanas fondu (turpmāk “Fonds”) izveidoja, lai sniegtu papildu atbalstu atlaistajiem darbiniekiem, kurus skar pasaules tirdzniecības modeļu lielu strukturālo izmaiņu sekas, un lai palīdzētu viņiem no jauna iekļauties darba tirgū.

               (2)

               Attiecībā uz pieteikumiem, kas iesniegti, sākot no 2009. gada 1. maija, Fonda darbības joma ir paplašināta, iekļaujot atbalstu darbiniekiem, kuru atlaišana ir saistīta ar globālo finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu Fondu var izmantot, nepārsniedzot EUR 500 miljonu maksimālo apjomu gadā.

               (4)

               Beļģija 2009. gada 5. maijā iesniedza divus pieteikumus Fonda izmantošanai saistībā ar darbinieku skaita samazināšanu tekstilrūpniecības nozarē. Šie pieteikumi atbilst Regulas (EK) Nr. 1972/2006 10. pantā minētajām prasībām par finansiālo ieguldījumu noteikšanu, un tādēļ Komisija ierosina izmantot summu EUR 9 198 874 apmērā.

               (5)

               Īrija 2009. gada 29. jūnijā iesniedza pieteikumu Fonda izmantošanai saistībā ar darbinieku skaita samazināšanu datoru ražošanas nozarē. Šis pieteikums atbilst Regulas (EK) Nr. 1972/2006 10. pantā minētajām prasībām par finansiālo ieguldījumu noteikšanu, un tādēļ Komisija ierosina izmantot summu EUR 14 831 050 apmērā.

               (6)

               Tādēļ Fonds būtu jāizmanto, lai sniegtu finansiālu ieguldījumu saistībā ar Beļģijas un Īrijas iesniegtajiem pieteikumiem,

         IR NOLĒMUŠI ŠĀDI.
   1. pants
   Eiropas Savienības 2009. finanšu gada vispārējā budžetā izmanto Eiropas Globalizācijas pielāgošanas fondu, lai piešķirtu EUR 24 029 924 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2009. gada 25. novembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētāja

         Å. TORSTENSSON

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: Padomes lēmums ( 2008. gada 13. oktobris ), ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus no Luksemburgas

text:
               17.10.2008

               LV

               Eiropas Savienības Oficiālais Vēstnesis

               C 264/5

      PADOMES LĒMUMS

   (2008. gada 13. oktobris),
   ar ko ieceļ Darba ņēmēju pārvietošanās brīvības padomdevējas komitejas locekļus un viņu aizstājējus no Luksemburgas
   (2008/C 264/02)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 1612/68 (1968. gada 15. oktobris) par darba ņēmēju brīvu pārvietošanos Kopienā (1) un jo īpaši tās 26. un 27. pantu,
   ņemot vērā kandidātu sarakstus, ko Padomei iesniegušas dalībvalstu valdības,
   tā kā:

               (1)

               ar 2008. gada 25. septembra lēmumu (2) Padome ir iecēlusi Darba ņēmēju pārvietošanās brīvības padomdevējas komitejas locekļus un viņu aizstājējus uz laiku no 2008. gada 25. septembra līdz 2010. gada 24. septembrim, izņemot dažus locekļus, tostarp locekļus un locekļu aizstājējus no Luksemburgas darba ņēmēju un darba devēju organizāciju pārstāvju kategorijās;

               (2)

               Luksemburgas valdība ir izvirzījusi kandidātus brīvajām vietām,

         IR PIEŅĒMUSI ŠO LĒMUMU.
   1. pants
   Ar šo par Darba ņēmēju pārvietošanās brīvības padomdevējas komitejas locekļiem un to aizstājējiem uz laikposmu līdz 2010. gada 24. septembrim ieceļ šādas personas:
   DARBA ŅĒMĒJU ORGANIZĀCIJU PĀRSTĀVJI

               Valsts

               Locekļi

               Locekļu aizstājēji

               Luksemburga

                  Tania MATIAS kundze

                  Eduardo DIAS kungs

                  Joé SPIER kungs

         DARBA DEVĒJU ORGANIZĀCIJU PĀRSTĀVJI

               Valsts

               Locekļi

               Locekļu aizstājēji

               Luksemburga

                  Marc KIEFFER kungs

                  François ENGELS kungs

                  Magalie LYSIAK kundze

      Luksemburgā, 2008. gada 13. oktobrī

            Padomes vārdā —

            priekšsēdētājs

         B. KOUCHNER

      (1)  OV L 257, 18.10.1968., 2. lpp.

      (2)  OV C 253, 4.10.2008., 7. lpp.


title: 2005/944/EK: Komisijas Lēmums ( 2005. gada 19. decembris ) par maksājuma iekļaušanu cenā saistītās izmeklēšanas procedūras izbeigšana attiecībā uz Ķīnas Tautas Republikas nātrija ciklamāta importu

text:
               24.12.2005

               LV

               Eiropas Savienības Oficiālais Vēstnesis

               L 342/96

      KOMISIJAS LĒMUMS

   (2005. gada 19. decembris)
   par maksājuma iekļaušanu cenā saistītās izmeklēšanas procedūras izbeigšana attiecībā uz Ķīnas Tautas Republikas nātrija ciklamāta importu
   (2005/944/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (“pamatregula”) (1), un jo īpaši tās 9. un 12. pantu,
   tā kā:
   A.   PROCEDŪRA
   1.   Sākotnējie pasākumi

               (1)

               Ar Regulu (EK) Nr. 435/2004 (2). Padome 2004. gada martā noteica galīgu antidempinga maksājumu (“sākotnējie pasākumi”) Ķīnas Tautas Republikas (“ĶTR”) izcelsmes nātrija ciklamāta (“attiecīgais ražojums”) importam. ĶTR ražotājiem eksportētājiem, kas sadarbojās, noteica individuālā maksājuma likmi no EUR 0 – 0,11 par kilogramu. Visu pārējo uzņēmumu importam piemēro likmi EUR 0,26 par kilogramu.

         2.   Atkārtotas izmeklēšanas pieprasījums

               (2)

               Saskaņā ar pamatregulas 12. pantu 2005. gada 14. martā tika iesniegts pieprasījums veikt sākotnējo pasākumu atkārtotu izmeklēšanu. Pieprasījumu iesniedza Productos Aditivos S.A. (“pieprasījuma iesniedzējs”), kas ir vienīgais nātrija ciklamāta ražotājs Kopienā un kas apgalvoja, ka pēc sākotnējo pasākumu ieviešanas eksporta cenas ir pazeminājušās un tālākpārdošanas cenas vai turpmākās pārdošanas cenas Kopienā nav pietiekami mainījušās, un sniedza pietiekamus pierādījumus.

         3.   Atkārtota izmeklēšana

               (3)

               Saskaņā ar pamatregulas 12. pantu Komisija 2005. gada 27. aprīlī ar publikāciju Eiropas Savienības Oficiālajā Vēstnesī
                   (3) paziņoja, ka uzsāks atkārtotu izmeklēšanu par antidempinga pasākumiem, kas noteikti ĶTR izcelsmes nātrija ciklamāta importam.

               (4)

               Komisija par atkārtotas izmeklēšanas uzsākšanu oficiāli informēja zināmos iesaistītos ražotājus eksportētājus, eksportētājas valsts pārstāvjus, importētājus un lietotājus. Ieinteresētajām personām tika dota iespēja rakstiski darīt zināmu viedokli un pieprasīt uzklausīšanu paziņojumā par uzsākšanu noteiktajā termiņā. Komisija visām zināmajām iesaistītajām pusēm nosūtīja anketas.

               (5)

               Atbildes uz visiem anketas jautājumiem saņēma no viena eksportētāja un no tā diviem saistītiem ražotājiem ĶTR, un no trim importētājiem Kopienā. Jāatzīmē, ka ražotāju eksportētāju, kuriem piemēro EUR euro maksājuma likmi, eksporta apjoms izmeklēšanas periodā, uz kuru attiecas šī atkārtotā izmeklēšana, bija 60 % no kopējā ĶTR izcelsmes nātrija ciklamāta eksporta apjoma.

               (6)

               Komisija ieguva un pārbaudīja visu informāciju, ko tā uzskatīja par nepieciešamu atkārtotajai izmeklēšanai. Pārbaudes apmeklējumus veica šādos uzņēmumos.

                           Eksportētāji un to saistītie ražotāji ĶTR:

                                       —

                                          Rainbow Rich Industrial Ltd., Honkonga

                                       —

                                          Golden Time Enterprises (Shenzhen) Co. Ltd. un Jintian Enterprises Nanjing Co. Ltd., Shenzhen, ĶTR.

                           Importētāji:

                                       —

                                          Emilio Peña S.A., Valencia, Spānija

                                       —

                                          Kraemer & Martin GmbH, Sankt Augustin, Vācija.

               (7)

               Trīs citi importētāji paziņoja, ka tie izmeklēšanas periodā nav importējuši attiecīgo ražojumu. Viens importētājs paziņoja, ka neatbildēs uz anketas jautājumiem tāpēc, ka izmeklēšanas periodā attiecīgo ražojumu ir importējis tikai ļoti nelielā daudzumā.

               (8)

               Atkārtotās izmeklēšanas periods (“jaunais IP”) ir no 2004. gada 1. janvāra līdz 31. decembrim. Jaunajā IP tika noteiktas pašreizējās eksporta cenas un cenas, ar kādām veic tālākpārdošanu Kopienā. Nosakot, vai eksporta cenas un tālākpārdošanas cenas vai turpmākās pārdošanas cenas Kopienā ir pietiekami izmainījušās, cenas jaunajā IP tika salīdzinātas ar cenām sākotnējā izmeklēšanas periodā (“sākotnējais IP”), proti, no 2001. gada 1. oktobra līdz 2002. gada 30. septembrim, pēc kura ieviesa sākotnējos pasākumus.

         B.   ATTIECĪGAIS RAŽOJUMS

               (9)

               Attiecīgais ražojums, kas norādīts pieprasījumā un attiecībā uz kuru sākta atkārtota izmeklēšana, ir tas pats, kas sākotnējā izmeklēšanā, proti, nātrija ciklamāts, ko parasti klasificē ar KN kodu ex 2929 90 00.

               (10)

               Nātrija ciklamāts ir pamatizstrādājums, ko lieto kā pārtikas piedevu un ko Eiropas Kopienā un daudzās citās valstīs ir atļauts lietot kā saldinātāju mazkaloriju un diētiskos ēdienos un dzērienos. To plaši izmanto kā saldinātāju pārtikas rūpniecībā un mazkaloriju un diētisko saldināšanas līdzekļu ražošanā. Nelielos daudzumos to izmanto arī farmācijā.

         C.   KONSTATĒJUMI

               (11)

               Atkārtotās izmeklēšanas mērķis ir, pirmkārt, noskaidrot, vai Kopienā pēc iepriekšminēto antidempinga pasākumu noteikšanas pazeminājušās eksporta cenas un vai notiek pietiekamas ĶTR izcelsmes nātrija ciklamāta tālākpārdošanas cenu un turpmāko pārdošanas cenu Kopienā pārmaiņas. Ja atklātu, ka notikusi maksājuma iekļaušana cenā, būtu jāaprēķina jaunas dempinga starpības.

               (12)

               Saskaņā ar pamatregulas 12. pantu importētājiem lietotājiem un eksportētājiem tiek dotas iespējas iesniegt pierādījumus, ka pēc antidempinga pasākumu noteikšanas Kopienā eksporta cenu pazemināšanās un tālākpārdošanas cenu pārmaiņas nenotiek antidempinga maksājuma iekļaušanas cenā dēļ, bet ka tam ir citi iemesli.

         1.   Eksporta cenu samazinājums

               (13)

               Jaunajā IP attiecīgo ĶTR izcelsmes ražojumu parasti pārdeva tieši neatkarīgiem importētājiem un/vai izplatītājiem ES. Eksporta cenu pārmaiņas novērtēja, salīdzinot vidējo cenu jaunajā IP ar vidējo cenu sākotnējā IP, vienādu piegādes noteikumu gadījumā.

               (14)

               Salīdzinājums liecināja, ka uzņēmumu, kuri sadarbojās, ĶTR izcelsmes nātrija ciklamāta vidējās eksporta cenas nesamazinās.

         2.   Tālākpārdošanas Kopienā cenu pārmaiņas

               (15)

               Importētāju un/vai izplatītāju cenu pārmaiņas Kopienā novērtēja, salīdzinot vidējās tālākpārdošanas cenas sākotnējā IP un jaunajā IP, vienādu piegādes noteikumu (DDP) gadījumā un ietverot parasto maksājumu un antidempinga maksājumu. Jāatzīmē, ka vidējā parastā ĶTR izcelsmes nātrija ciklamāta importam piemērojamā maksājuma likme laika posmā starp abiem izmeklēšanas periodiem ir samazinājusies par 1,5 %. Tālākpārdošanas cenu noteica, pamatojoties uz informāciju, ko iesniedza importētājs Kopienā, kuram eksportēja lielākā daļa ĶTR eksportētāju, kas sadarbojās.

               (16)

               Salīdzinājums liecināja, ka ĶTR izcelsmes nātrija ciklamāta vidējā tālākpārdošanas cena Kopienā, kas izteikta euro, samazinājusies par 10 %.

               (17)

               Jāatzīmē, ka rēķini par nātrija ciklamāta importu no ĶTR gan sākotnējā, gan jaunajā IP tika sagatavoti USD. Tādēļ, novērtējot nātrija ciklamāta tālākpārdošanas cenu samazināšanos Kopienā, jāņem vērā USD/EUR valūtas kursa pārmaiņas laika posmā starp sākotnējo un jauno IP.

               (18)

               To pārbaudīja, un patiešām tika konstatēts, ka laika posmā starp sākotnējo un jauno IP dolārs attiecībā pret euro zaudējis vērtību par 35 %. Tādēļ, ja salīdzinājumā ņem vērā iepriekšminēto USD kursa kritumu pret euro, pamatregulas 12. panta 2. punkta nozīmē laika posmā starp sākotnējo IP un jauno IP tālākpārdošanas cenu līmenis Kopienā nav samazinājies.

         3.   Uzņēmumi, kas nesadarbojas

               (19)

               Šajā atkārtotajā izmeklēšanā atklāja, ka ražotāju eksportētāju grupa, kuru importam Kopienā nepiemēro antidempinga maksājumu, pašlaik eksportē apmēram 60 % no visa ĶTR eksporta apjoma uz ES, un ražotājs eksportētājs, kas sadarbojās, eksportē 35 % no iepriekšminētā apjoma.

               (20)

               Secināja, ka uzņēmumi, kas nesadarbojās, jaunajā izmeklēšanas periodā uz Kopienu eksportēja tikai nelielu daļu, proti, mazāk nekā 5 % no attiecīgā ražojuma eksporta apjoma, un tādēļ valsts mēroga maksājuma apmērs nav jāmaina.

         D.   SECINĀJUMS

               (21)

               Secināja, ka pamatregulas 12. panta 2. punkta nozīmē nav notikusi maksājuma iekļaušana cenā, jo netika atklāta eksporta cenu pazemināšanās un ĶTR izcelsmes nātrija ciklamāta tālākpārdošanas cenas Kopienā pazeminājās mazāk nekā bija gaidāms valūtas kursa svārstību dēļ.

               (22)

               Tādēļ jāizbeidz izmeklēšanas procedūra attiecībā uz maksājuma iekļaušanu cenā saistībā ar attiecīgā ĶTR izcelsmes ražojuma importu,

         IR NOLĒMUSI ŠĀDI.
   1. pants
   Ar šo izbeidz atkārtoto izmeklēšanu atbilstoši 12. pantam Padomes Regulā (EK) Nr. 384/96 par antidempinga pasākumiem, kurus piemēro Ķīnas Tautas Republikas izcelsmes nātrija ciklamāta importam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2005. gada 19. decembrī

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Padomes Regulu (EK) Nr. 461/2004 (OV L 77, 13.3.2004., 12. lpp.).

      (2)  OV L 72, 11.3.2004., 1. lpp.

      (3)  OV C 101, 27.4.2005., 26. lpp.


title: Padomes Lēmums (ES) 2016/571 (2016. gada 11. aprīlis), ar ko ieceļ Reģionu komitejas locekli, ko izvirzījusi Vācijas Federatīvā Republika

text:
               13.4.2016

               LV

               Eiropas Savienības Oficiālais Vēstnesis

               L 97/10

         PADOMES LĒMUMS (ES) 2016/571
   (2016. gada 11. aprīlis),
   ar ko ieceļ Reģionu komitejas locekli, ko izvirzījusi Vācijas Federatīvā Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Martina MÜNCH kundzes pilnvaru termiņa beigām ir atbrīvojusies Reģionu komitejas locekļa vieta.

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekli tiek iecelta:

               —

                  Barbara HACKENSCHMIDT kundze, Mitglied des Landtags Brandenburg.

         2. pants
   Šis lēmums stājas spēkā tā pieņemšanas dienā.

      Briselē, 2016. gada 11. aprīlī

            Padomes vārdā –

            priekšsēdētājs

         M.H.P. VAN DAM

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Padomes Lēmums 2006/807/KĀDP ( 2006. gada 20. novembris ), ar ko īsteno Vienoto rīcību 2005/797/KĀDP par Eiropas Savienības policijas misiju palestīniešu teritorijās

text:
               25.11.2006

               LV

               Eiropas Savienības Oficiālais Vēstnesis

               L 329/76

      PADOMES LĒMUMS 2006/807/KĀDP
   (2006. gada 20. novembris),
   ar ko īsteno Vienoto rīcību 2005/797/KĀDP par Eiropas Savienības policijas misiju palestīniešu teritorijās
   EIROPAS SAVIENĪBAS PADOME,
   ņemot vērā Padomes Vienoto rīcību 2005/797/KĀDP (2005. gada 14. novembris) par Eiropas Savienības policijas misiju palestīniešu teritorijās (1), un jo īpaši tā 14. panta 2. punktu saistībā ar Līguma par Eiropas Savienību 23. panta 2. punkta pirmās daļas otro ievilkumu,
   tā kā:

               (1)

               Padome ar Vienoto rīcību 2005/797/KĀDP uz trim gadiem ir izveidojusi Eiropas Savienības policijas misiju palestīniešu teritorijās (turpmāk – “EUPOL COPPS”). EUPOL COPPS operatīvā fāze ir sākusies 2006. gada 1. janvārī.

               (2)

               Saskaņā ar minētās Vienotās rīcības 14. panta 2. punktu būtu jāpieņem lēmums par EUPOL COPPS galīgo budžetu 2007. gadam,

         IR PIEŅĒMUSI ŠO LĒMUMU.
   1. pants

      EUPOL COPPS galīgais budžets laikposmam no 2007. gada 1. janvāra līdz 31. decembrim ir EUR 2 800 000.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 20. novembrī

            Padomes vārdā —

            priekšsēdētājo

         J. KORKEAOJA

      (1)  OV L 300, 17.11.2005., 65. lpp.


title: Padomes Lēmums (2000. gada 31. janvāris) par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (Paralēlais nolīgums)

text:
Avis juridique important

|

32000D0125

Official Journal L 035 , 10/02/2000 P. 0012 - 0013

Padomes Lēmums(2000. gada 31. janvāris)par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos ("Paralēlais nolīgums")(2000/125/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 95. un 133. pantu, saistībā ar 300. panta 2. punkta pirmo teikumu un 3. punkta 2. daļu,ņemot vērā Komisijas priekšlikumu[1],saņēmusi Eiropas Parlamenta piekrišanu[2],tā kā:(1) Ar 1997. gada 3. novembra Lēmumu Padome pilnvaroja Komisiju ANO Eiropas Ekonomikas komisijas (UN/ECE) darbā apspriest Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos ("Paralēlo nolīgumu").(2) Šo sarunu rezultātā 1998. gada 25. jūnijā Paralēlo nolīgumu nodeva parakstīšanai; Kopiena Nolīgumu parakstīja 1999. gada 18. oktobrī.(3) Starptautiska saskaņošana automobiļu nozarē jau notiek saskaņā ar UN/ECE 1958. gada Pārskatīto nolīgumu par vienotām tehniskajām prasībām riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un nosacījumiem savstarpējai atzīšanai, balstoties uz šīm prasībām (1958. gada Nolīgums), kuram Kopiena kļuva par līgumslēdzēju pusi 1998. gada 24. martā.(4) Saskaņā ar Līguma 133. pantu Paralēlā nolīguma noslēgšana atbilst kopējās tirdzniecības politikas mērķim mehānisko transportlīdzekļu tirdzniecībā starp līgumslēdzējām pusēm novērst pastāvošos tehniskos šķēršļus un izvairīties no jaunu radīšanas; Kopienas iesaistīšanās nodrošinās 1958. gada Nolīgumā noteikto saskaņošanas darbību un Paralēlā nolīguma saskaņu un tādējādi ļaus vieglāk piekļūt trešo valstu tirgiem.(5) Noslēdzot Paralēlo nolīgumu, Kopiena organizē sadarbību starp līgumslēdzējām pusēm un tādējādi nodibina īpašu iestāžu sistēmu; tādēļ ir nepieciešama Eiropas Parlamenta piekrišana.(6) Jānosaka praktiska kārtība Kopienas iesaistei Paralēlajā nolīgumā.(7) Komisija atbild par visu Paralēlajā nolīgumā noteikto ziņošanas prasību izpildi; Paralēlajam nolīgumam jādarbojas līdztekus 1958. gada Nolīgumam; abi nolīgumi iekļausies UN/ECE darbā, un tiem izmantos tās pašas tur izveidotās darba grupas un UN/ECE materiāli tehnisko bāzi.(8) Paralēlais nolīgums veido pamatu vispārēju tehnisko noteikumu izveidei vispārējā reģistrā, kurus apstiprina vienprātīgā balsojumā; abu nolīgumu paralēlās darbības dēļ par darba grupu izstrādāto tehnisko noteikumu projektu balsos abos nolīgumos noteiktajās struktūrās; 1958. gada Nolīgumam ir izveidota lēmumu pieņemšanas procedūra; tāpēc Paralēlajā nolīgumā paredzētā Kopienas balsošana var notikt pēc tās pašas procedūras un vienā reizē ar 1958. gada Līgumā noteikto.(9) Gadījumos, kad par noteikumiem balso tikai saistībā ar Paralēlo nolīgumu, lēmumu, kas nosaka Kopienas balsojumu, var deleģēt Komisijai, kurai palīdz regulatīvā komiteja, jo izveidotie vispārējie tehniskie noteikumi vēlāk ir jāiesniedz pieņemšanai ar Līguma 95. un 251. pantā noteikto procedūru.(10) Kopienas balsojums par Paralēlā nolīguma grozījumu projektu jānosaka ar procedūru, ko izmanto minētā nolīguma apstiprināšanā; attiecībā uz iebildumiem pret Paralēlā nolīguma grozījumu pēc vienprātības balsojuma par labu labojumam, ņemot vērā laika ierobežojumu, kas noteikts minētajā nolīgumā, par Kopienas nostāju var izlemt Komisija, izmantojot vienkāršāku procedūru.(11) Paralēlais nolīgums ir jāapstiprina,IR PIEŅĒMUSI ŠĀDU LĒMUMU.1. pantsAr šo Kopienas vārdā un tās kompetences robežās tiek apstiprināts Nolīgums, turpmāk saukts par "Paralēlo nolīgumu", par vispārēju tehnisko noteikumu izveidi riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos.Paralēlā nolīguma teksts ir pievienots I pielikumā.2. pantsPadomes priekšsēdētājs ieceļ personu, kura ir pilnvarota iesniegt apstiprināšanas dokumentu, ko prasa Paralēlā nolīguma 9. panta 2. punkts, un deklarāciju, kas ir ietverta II pielikumā.3. pantsKomisija Kopienas vārdā izdara visus Paralēlajā nolīgumā noteiktos paziņojumus, īpaši tos, kas minēti 7., 9., 12. un 15. pantā.4. pantsGalvenie pasākumi attiecībā uz Kopienas un dalībvalstu līdzdalību Paralēlajā nolīgumā ir noteikti III pielikumā.5. pants1. Kopiena balso par labu vispārējo tehnisko noteikumu projekta izveidei vai šādu noteikumu grozījuma projektam:- ja, izpildot vienu no Padomes Lēmuma 97/836/EK 4. pantā 2. punktā noteiktajām procedūrām, ir izlemts par Kopienas balsojumu par labu paralēlajam tehnisko noteikumu projektam[3],- ja vispārējie tehniskie noteikumi vai to grozījumi nav izveidoti paralēli regulai vai regulas grozījumam saskaņā ar 1958. gada Nolīgumu gadījumā, kad projekts ir apstiprināts atbilstīgi Direktīvas 70/156/EEK 13. pantā izklāstītajai procedūrai[4].2. Gadījumos, kad netiek dota piekrišana saskaņā ar 1. punktu, Kopiena balso pret vispārējo tehnisko noteikumu ieviešanu vispārējā reģistrā.3. Kopienas nostāju attiecībā uz iespējamo tehnisko noteikumu iekļaušanu sarakstā un iekļaušanas apstiprinājumu kopsavilkumā, kā arī attiecībā uz strīdus jautājumiem starp līgumslēdzējām pusēm veido pēc vajadzības saskaņā ar Direktīvas 70/156/EEK 13. pantā noteikto procedūru.6. pants1. Kopiena ar balsojumu atbalsta piedāvāto Paralēlā nolīguma grozījumu, ja ierosinātie grozījumi ir apstiprināti saskaņā ar Nolīguma apstiprināšanā izmantoto procedūru. Ja minētā procedūra nav laikus pabeigta pirms balsošanas, Komisija Kopienas vārdā balso pret grozījumu.2. Lēmumu izteikt iebildumus pret Paralēlā nolīguma grozījumu pieņem saskaņā ar procedūru, kas noteikta 5. panta 1. punkta otrajā ievilkumā.Briselē, 2000. gada 31. janvārīPadomes vārdā priekšsēdētājsJ. Pina Moura[1] OV C 87, 29.3.1999., 1. lpp.[2] Atzinums sniegts 1999. gada 15. decembrī (Oficiālajā Vēstnesī vēl nav publicēts).[3] OV L 346, 17.12.1997., 78. lpp.[4] OV L 42, 23.2.1970., 1. lpp. Direktīva, kurā jaunākie grozījumi izdarīti ar Eiropas Parlamenta un Padomes Direktīvu 98/91/EK (OV L 11, 16.1.1999., 25. lpp.).


title: Padomes Lēmums 2014/901/KĀDP ( 2014. gada 12. decembris ), ar ko groza Lēmumu 2013/255/KĀDP par ierobežojošiem pasākumiem pret Sīriju

text:
               13.12.2014

               LV

               Eiropas Savienības Oficiālais Vēstnesis

               L 358/28

         PADOMES LĒMUMS 2014/901/KĀDP
   (2014. gada 12. decembris),
   ar ko groza Lēmumu 2013/255/KĀDP par ierobežojošiem pasākumiem pret Sīriju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2013/255/KĀDP (2013. gada 31. maijs) par ierobežojošiem pasākumiem pret Sīriju (1),
   tā kā:

               (1)

               Padome 2013. gada 31. maijā pieņēma Lēmumu 2013/255/KĀDP.

               (2)

               Padome 2014. gada 20. oktobrī vienojās aizliegt reaktīvo dzinēju degvielas un attiecīgu piedevu eksportu uz Sīriju, jo tās izmanto Assad režīma gaisa spēki, kas veic neprognozējamus gaisa uzbrukumus civiliedzīvotājiem.

               (3)

               Minēto pasākumu īstenošanai ir vajadzīga Savienības papildu rīcība.

               (4)

               Tādēļ Lēmums 2013/255/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumā 2013/255/KĀDP iekļauj šādu pantu:

      “7.a pants
      1.   Dalībvalstu valstspiederīgajiem vai no dalībvalstu teritorijām, vai izmantojot kuģus, kuri kuģo ar dalībvalstu karogu, vai dalībvalstu gaisa kuģus, ir aizliegts Sīrijai pārdot, piegādāt, nodot vai uz to eksportēt reaktīvo dzinēju degvielu un piedevas, kas īpaši izstrādātas reaktīvo dzinēju degvielai, neatkarīgi no tā, vai to izcelsme ir dalībvalstu teritorijās.
      2.   Ir aizliegts tieši vai netieši sniegt tādu finansējumu vai finanšu palīdzību, kā arī apdrošināšanu un pārapdrošināšanu vai starpniecības pakalpojumus, kas saistīti ar reaktīvo dzinēju degvielas un tās piedevu pārdošanu, piegādi, nodošanu vai eksportu, kā minēts 1. punktā.
      3.   Dalībvalsts kompetentās iestādes var atļaut reaktīvo dzinēju degvielas un tās piedevu pārdošanu, piegādi, nodošanu vai eksportu uz Sīriju vai tieša vai netieša finansējuma, finanšu palīdzības, apdrošināšanas, pārapdrošināšanas vai starpniecības pakalpojumu sniegšanu, kas vajadzīga Apvienoto Nāciju Organizācijas vai struktūru, kas rīkojas tās vārdā, lietošanai humanitāriem mērķiem, piemēram, palīdzības sniegšanai vai palīdzības sniegšanas atvieglošanai, tostarp medicīnas preču piegādei, pārtikas vai humānās palīdzības darbinieku un saistītas palīdzības pārvadāšanai, vai evakuācijai no Sīrijas vai Sīrijas teritorijā.
      4.   Šā panta 1. un 2. punktā noteikto aizliegumu nepiemēro tādai reaktīvo dzinēju degvielai un tās piedevām, ko izmanto vienīgi civilos gaisa kuģos, kuri nav Sīrijas civilie gaisa kuģi un kuri nolaižas Sīrijā, ar noteikumu, ka tās ir paredzētas un tiek izmantotas tikai tam, lai turpinātu tā gaisa kuģa lidojumu, kurā tās iekrautas.
      5.   Savienība veic vajadzīgos pasākumus, lai noteiktu atbilstīgos priekšmetus, uz kuriem ir jāattiecas šim pantam.”

   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 12. decembrī

            Padomes vārdā –

            priekšsēdētāja

         S. GIANNINI

      (1)  OV L 147, 1.6.2013., 14. lpp.


title: 2010/806/ES: Eiropas Parlamenta un Padomes Lēmums ( 2010. gada 15. decembris ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Spānijas pieteikums EGF/2010/005 ES/ Comunidad Valenciana Natural Stone )

text:
               28.12.2010

               LV

               Eiropas Savienības Oficiālais Vēstnesis

               L 342/18

         EIROPAS PARLAMENTA UN PADOMES LĒMUMS
   (2010. gada 15. decembris)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Spānijas pieteikums EGF/2010/005 ES/Comunidad Valenciana Natural Stone)
   (2010/806/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fonds (EGF) ir izveidots, lai sniegtu papildu atbalstu darba ņēmējiem, kuri atlaisti no darba, jo globalizācijas dēļ ir notikušas lielas strukturālas pārmaiņas pasaules tirdzniecības modeļos, un lai palīdzētu viņiem no jauna iekļauties darba tirgū.

               (2)

               Attiecībā uz pieteikumiem, kas iesniegti, sākot ar 2009. gada 1. maiju, EGF darbības joma ir paplašināta, tajā iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo summu EUR 500 miljonu gadā.

               (4)

               Spānija 2010. gada 9. martā iesniedza pieteikumu EGF izmantošanai saistībā ar darbinieku skaita samazināšanu 66 uzņēmumos, kas darbojas NACE 2. redakcijas 23. nodaļas (Nemetālisko minerālu izstrādājumu ražošana) nozarē NUTS II reģionā Valensijas apgabalā (ES52), un vēl līdz 2010. gada 25. maijam sniedza ar pieteikumu saistītu papildu informāciju. Pieteikums atbilst Regulas (EK) Nr. 1927/2006 10. panta prasībām par finansiālā ieguldījuma noteikšanu. Ņemot to vērā, Komisija ierosina izmantot EUR 1 422 850.

               (5)

               Tādēļ ir jāizmanto EGF, lai nodrošinātu finansiālu ieguldījumu saistībā ar Spānijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2010. finanšu gada vispārējā budžetā Eiropas Globalizācijas pielāgošanas fondu izmanto, lai piešķirtu EUR 1 422 850 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2010. gada 15. decembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         O. CHASTEL

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.